**Atelier de scriere SF cu Michael Haulică și Marian Truță**

Ești pasionat de SF și vrei să-ți dezvolți abilitățile de scriere? Dar să înveți de la două forțe ale SF-ului românesc? Michael Haulică și Marian Truță **te vor antrena în scrierea de science-fiction și nu doar atât**: vei afla și care sunt bunele maniere ale debutantului față de edituri și reviste și ce-i scoate din minți pe editori.

Atelierul de scriere SF este organizat de Revista de Povestiri și bookblog.ro în perioada **12 mai – 22 iunie**, la București. Cursul cuprinde 12 întâlniri, câte două pe săptămână (lunea și joia de la 19:00), în ceainăria La un ceai. Editurile Nemira și Millenium Books vor oferi cărți cadou participanților iar, la finalul atelierului, **cele mai bune povestiri vor fi publicate în revistele CPSF și Argos.**

Înscrierea se face până pe **9 mai** și presupune trimiterea pe mail la adresa simina[at]revistadepovestiri[punct]ro a unei recenzii la o carte SF (cu diacritice și cu acordul pentru publicarea ei pe bookblog.ro). **Numărul de locuri e limitat la 15**. Confirmarea participării se face în ordinea plății avansului de 300 de lei, jumătate din costul cursului.

Mai multe detalii despre atelier la adresa [revistadepovestiri/atelierSF](http://www.revistadepovestiri.ro/ateliersf/).